میللی مودافعه ناظیری حولوصی آکار عراق-ین قوزیی ینده حیاتا کئچیریلن "پنجه" آدی آلتینداکی عملیات‌لارلا ایندی یه ده ک 158 ترورچونون ضررسیزلشدیریلدیگینی بیلدیردی.
گوندمه دایر آچیقلاما وئرن آکار دئییب: " سوریه-ده کی "باریش چشمه‌سی" عملیاتی نتیجه‌سینده ایسه تقریباً 400 مین سوریه-لی اؤلکه‌سینه قاییتدی، بؤلگه عمومی لیکده تروردان تمیزلندی. باریش چشمه‌سی عملیاتیندا ایندیدک تقریباً 1200 ترورچو ضررسیز حالا گتیریلدی. بیز اولوسلار آراسی حقوق و موقاویله‌لر ایله قاداغان اولونان هئچ بیر سلاح-مهمات  یاخود دا شیمیایی سلاح‌دان ایستیفاده ائتمه‌دیک، ائتمریک. فعال اولمایان ترورچو قروپ‌لار اولماقلا یاناشی بؤلگه تمیزلنیب. ترورچولارین تجاوزلری داوام ائدیر. امریکا و روسیا ایله گؤروشموزده گوندمه گتیریریک. عملیات‌لار نتیجه‌سینده 4 مین 300 کیلومتر مربع لیک ساحه ایله 600 یاشاییش منطقه‌سی نظارت آلتینا آلیندی، M4 ماشین یولوندا نظارت منطقه‌لری ایستیفاده‌یه وئریلدی".
